SCGP วิ่งแรง 7% โบรกฯ มองแผนธุรกิจแกร่ง-จ่อซื้อกิจการหนุนกำไรโต
SCGP วิ่งแรง 7% โบรกฯ มองแผนธุรกิจแกร่ง-จ่อซื้อกิจการหนุนกำไรโต
SCGP วิ่งแรง 7% โบรกฯ มองแผนธุรกิจแกร่ง-จ่อซื้อกิจการหนุนกำไรโต
12 พ.ย. 2563

ผู้สื่อข่าวรายงานว่า ราคาหุ้นบริษัท เอสซีจี แพคเกจจิ้ง จำกัด (มหาชน) หรือ SCGP ล่าสุด ณ เวลา 11.36 น. อยู่ที่ระดับ 37 บาท ปรับตัวขึ้น 2.50 บาท หรือ 7.25% ด้วยมูลค่าการซื้อขาย 3.67 พันล้านบาท
โดยราคาหุ้นปรับตัวขึ้นแรงอย่างมีนัยสำคัญ หลังจากประกาศผลการดำเนินงานประจำไตรมาส 3/2563 ซึ่งกำไรสุทธิปรับตัวลดลง เนื่องจากความผันผวนของอัตราแลกเปลี่ยนแต่ในส่วนของรายได้ยังคงเติบโต
ทั้งนี้ SCGP รายงานผลการดำเนินงานประจำไตรมาส 3/2563 สิ้นสุด 30 ก.ย.2563 มีกำไรสุทธิดังนี้

โดยผลการดำเนินงานไตรมาสดังกล่าวลดลง สาเหตุหลักมาจากการผันผวนของอัตราแลกเปลี่ยนในสกุลรูเปียห์อินโดนีเซีย ส่งผลให้เกิดการขาดทุนทางบัญชีหลังหักภาษี และส่วนได้เสียที่ไม่มีอำนาจควบคุมในไตรมาสที่ 3 ปี 2563 อยู่ที่ 111 ล้านบาท
อย่างไรก็ตาม ในส่วนของรายได้จากการขายในไตรมาส 3 ยังปรับตัวเพิ่มขึ้น 8% จากไตรมาสก่อน จากการเริ่มฟื้นตัวของสินค้าคงทน ในกลุ่มเครื่องใช้ไฟฟ้าและยานยนต์ ปริมาณความต้องการสินค้าอุปโภคบริโภคที่ยังเติบโต และปริมาณการส่งออกที่เพิ่มขึ้น
ด้าน บล.กรุงศรี ระบุว่า SCGP มีแผนสร้างการเติบโตที่แข็งแกร่งจากการขยายกำลังการผลิตและดีล M&amp;A โดย SCGP มีแผนใช้งบลงทุน 8.2 พันล้านบาท เพื่อขยายกำลังการผลิต ล่าสุดอยู่ระหว่างศึกษาแผนเข้าซื้อกิจการอื่นอีก 3 ดีล ได้แก่ บริษัทบรรจุภัณฑ์ polymer ในเวียดนาม บริษัทบรรจุภัณฑ์อาหารในเวียดนาม และบริษัทผลิตกล่องกระดาษลูกฟูกในอินโดนีเซีย จะช่วยหนุนให้กำไรโตถึง 54%/8%/9% ในปี 63/64/65 พร้อมประเมินราคาเป้าหมายที่ 42.00 บาท คิดเป็น P/E ปี FY64F ที่ 20 เท่า